

Αθήνα, 15 Οκτωβρίου 2024

**ΔΕΛΤΙΟ ΤΥΠΟΥ**

**Ξεκινά η 2η Έκθεση Smart Cities και το Ετήσιο Συνέδριο Smart Cities 2024 με υποστήριξη και συμμετοχή της ΕΕΛΛΑΚ**

[**Η 2η Έκθεση “Smart Cities” και το Ετήσιο Συνέδριο “Smart Cities 2024”**](http://smart-cities.gr/) με βασικό θεματικό τίτλο «**Από τις ψηφιακές υπηρεσίες στην πράσινη ανάπτυξη**», πραγματοποιούνται στο Ζάππειο Μέγαρο την Τετάρτη 16 και και την Πέμπτη 17 Οκτωβρίου 2024, από την εταιρεία MetaTeam, με τη συμμετοχή βασικών παραγόντων και φορέων που εμπλέκονται στην Ψηφιακή Διακυβέρνηση, τη Βιώσιμη Αστική Ανάπτυξη, τη Διαχείριση του Περιβάλλοντος, τη Διαχείριση των Ενεργειακών Πόρων, κ.α.

**Ο Οργανισμός Ανοιχτών Τεχνολογιών(ΕΕΛΛΑΚ), είναι υποστηρικτής του Συνεδρίου και της Έκθεσης, και θα συμμετέχει με περίπτερο στο όποιο θα φιλοξενεί και εταιρίες που παρέχουν υπηρεσίες ανοιχτού λογισμικού.**

Για δύο ημέρες, η Αθήνα γίνεται το επίκεντρο των αναπτυξιακών δυνάμεων που αναπτύσσουν το περιβάλλον των «Έξυπνων Πόλεων» στην Ελλάδα. Είναι ο τομέας που δρα καταλυτικά για τη βελτίωση της λειτουργίας της Τοπικής και Περιφερειακής Αυτοδιοίκησης, από τους πλέον σημαντικούς παράγοντες βελτίωσης της καθημερινότητας των πολιτών, της επιχειρηματικής ανάπτυξης και της αξιοποίησης των ευρωπαϊκών πόρων. Η Έκθεση και το Συνέδριο πλαισιώνονται από σειρά σημαντικών συναντήσεων, επιχειρηματικών και επαγγελματικών επαφών, επιμορφωτικών σεμιναρίων και στοχευμένων διοργανώσεων, ενώ αποσκοπεί στην αποτελεσματική και παραγωγική επικοινωνία όλων των παραγόντων που δραστηριοποιούνται στους τομείς των «Έξυπνων Πόλεων».

Οι εκδηλώσεις που πλαισιώνουν την Έκθεση, αποσκοπούν στη δημιουργία ενός θεσμικού, αυτοδιοικητικού και επιχειρηματικού σημείου αναφοράς για τις «Έξυπνες Πόλεις» και την Αστική Ανάπτυξη στην Αθήνα. Για τον σκοπό αυτόν θα συμμετάσχουν- πέραν των εταιρειών- Υπουργεία Περιφέρειες, Δήμοι, Φορείς, Οργανισμοί Τοπικής και Περιφερειακής Αυτοδιοίκησης με στόχο την ολοκληρωμένη ενημέρωση των επισκεπτών για σειρά θεμάτων που είναι κρίσιμοι παράγοντες ανάπτυξης στο ελληνικό αστικό, περιαστικό και αγροτικό οικοσύστημα.

Ο Οργανισμός Ανοιχτών Τεχνολογιών θα συμμετέχει με τις εξής εισηγήσεις

* **ο κ. Παναγιώτης Κρανιδιώτης,** Μηχανικός Πληροφορικής, Μέλος Διοικητικού Συμβουλίου Οργανισμού Ανοιχτών Τεχνολογιών – ΕΕΛΛΑΚ με την παρουσίαση «Διαχείριση χρηστών και αναγνώριση ταυτότητας για τις εφαρμογές των ΟΤΑ. Βέλτιστες πρακτικές και ανοικτές τεχνολογίες», στη θεματική ενότητα “Κυβερνοσφάλεια & Διασφάλιση Πληροφοριακών Συστημάτων σε Φορείς Δημοσίου και ΟΤΑ”, την Τετάρτη 16/12 και ώρα 10:00-11:30
* ο κ**. Ιωάννης Βογιατζής,** Καθηγητής, Τμήμα Μηχανικών Πληροφορικής και Υπολογιστών Πανεπιστημίου Δυτικής Αττικής, Πρόεδρος ΔΣ ΕΠΥ, Μέλος ΔΣ ΕΕΛΛΑΚ υπεύθυνος για Πρωτοβάθμια και Δευτεροβάθμια Εκπαίδευση με την παρουσίαση «Νέες και ανοικτές τεχνολογίες στην υπηρεσία των Έξυπνων πόλεων», στη θεματική ενότητα “Καλές Πρακτικές και Ψηφιακές Υλοποιήσεις στην Τοπική και Περιφερειακή Αυτοδιοίκηση. Από το Σχεδιασμό στην Παραγωγική Λειτουργία (Μέρος Α)”, την Τετάρτη 16/12, 10:00-11:30
* ο κ. **Ανδρέας Τριανταφυλλίδης,** Μέλος της Ομάδας εργασίας της ΕΕΛΛΑΚ για την Ανοιχτή Διακυβέρνηση και τα Ανοιχτά Δεδομένα στη θεματική ενότητα “Σχεδιασμός και Υλοποίηση Ψηφιακών Υπηρεσιών και Υποδομών στις Ελληνικές Πόλεις”, την Πέμπτη 17/12, 10:00-11:30
* ο κ. **Χρήστος Πόριος**, Ιδρυτής OpenCouncil.gr, με την παρουσίαση «Ο Μωάμεθ και το Βουνό: Φέρνοντας τα δημοτικά συμβούλια στους δημότες με το OpenCouncil.gr», στη θεματική ενότητα “Ψηφιακή Δημιουργία και καινοτομία στο δρόμο των έξυπνων πόλεων”, την Πέμπτη 17/12, 12:00-13:30
* ο **κ. Αλέξανδρος Μελίδης,** Γενικός Διευθυντής του Οργανισμού Ανοιχτών Τεχνολογιών ΕΕΛΛΑΚ με την εισήγηση με τίτλο «Η πρόταση αξίας του ανοιχτού λογισμικού για μια ανθεκτική τοπική ανάπτυξη» στο πάνελ συζήτησης με θέμα “Η Περιφερειακή και Τοπική Αυτοδιοίκηση μπροστά στις προκλήσεις της Βιώσιμης Ανάπτυξης και του Ψηφιακού Μετασχηματισμού”, την Πέμπτη 17/12, 14:00 – 15:30

### Χρήσιμες πληροφορίες για το Συνέδριο

* Ημερομηνία: Τετάρτη 16 και Πέμπτη 17 Οκτωβρίου 2024 | ώρες Διεξαγωγής: 10:00 – 17:00
* Τόπος Φυσικής Διεξαγωγής: Ζάππειο Μέγαρο, Αθήνα

**Τρόποι παρακολούθησης:**

* Με φυσική παρακολούθηση στο Ζάππειο Μέγαρο (Λεωφ. Βασιλίσσης Όλγας, Αθήνα).
* Με ψηφιακή παρακολούθηση μέσω του site [www.smart-cities.gr](http://www.smart-cities.gr/)

Η Έκθεση και το Συνέδριο θα διεξαχθούν υπό την αιγίδα του υπουργείου Ψηφιακής Διακυβέρνησης, της Εθνικής Επιτροπής Τηλεπικοινωνιών και Ταχυδρομείων (ΕΕΤΤ), της Κοινωνίας της Πληροφορίας, της Ένωσης Περιφερειών Ελλάδας (ΕΝ.Π.Ε.), του Εμπορικού και Βιομηχανικού Επιμελητηρίου Αθηνών (ΕΒΕΑ),  του Εμπορικού και Βιομηχανικού Επιμελητηρίου Πειραιώς (ΕΒΕΠ),  του ΕλληνοΚινεζικού Εμπορικού Βιομηχανικού Τουριστικού & Ναυτιλιακού Επιμελητηρίου, του Ελληνο-Ολλανδικού Συνδέσμου (HEDA), και με την υποστήριξη θεσμικών και επαγγελματικών Φορέων όπως  του Εθνικού Κέντρου Τεκμηρίωσης και Ηλεκτρονικού Περιεχομένου (ΕΚΤ), του Οργανισμού Ανοιχτών Τεχνολογιών – ΕΕΛΛΑΚ, του Συνδέσμου Επιχειρήσεων Πληροφορικής και Επικοινωνιών Ελλάδας (ΣΕΠΕ),  του Συνδέσμου Επιχειρήσεων Τεχνολογίας Πληροφορικής Ελλάδος (ΣΕΤΠΕ), του Συνδέσμου Εταιρειών Καινοτόμων Εφαρμογών Ελλάδος (ΣΕΚΕΕ), της Ένωσης Εταιρειών Κινητής Τηλεφωνίας (ΕΕΚΤ) και του Ελληνικού Δικτύου Μικρών Νησιών.

Διαβάστε περισσότερα στο <https://smart-cities.gr/>

\_\_\_\_\_

Ο Οργανισμός Ανοιχτών Τεχνολογιών - ΕΕΛΛΑΚ ιδρύθηκε το 2008, σήμερα αποτελείται από 37 Πανεπιστήμια, Ερευνητικά Κέντρα και κοινωφελείς φορείς. Ο Οργανισμός Ανοιχτών Τεχνολογιών - ΕΕΛΛΑΚ έχει ως κύριο στόχο να συμβάλλει στην ανοιχτότητα και ειδικότερα στην προώθηση και ανάπτυξη των Ανοιχτών Προτύπων, του Ελεύθερου οΛογισμικού, του Ανοιχτού Περιεχομένου, των Ανοιχτών Δεδομένων και των Τεχνολογιών Ανοιχτής Αρχιτεκτονικής στο χώρο της εκπαίδευσης, του δημόσιου τομέα και των επιχειρήσεων στην Ελλάδα, ενώ παράλληλα φιλοδοξεί να αποτελέσει κέντρο γνώσης και πλατφόρμα διαλόγου για τις ανοιχτές τεχνολογίες. Ανάμεσα στους φορείς που συμμετέχουν στον Οργανισμό Ανοιχτών Τεχνολογιών - ΕΕΛΛΑΚ είναι τα πιο πολλά ελληνικά Πανεπιστήμια και Ερευνητικά Κέντρα, ενώ για την υλοποίηση των δράσεων της ο Οργανισμός Ανοιχτών Τεχνολογιών - ΕΕΛΛΑΚ βασίζεται στην συνεργασία και ενεργή συμμετοχή των μελών της και της ελληνικής κοινότητας χρηστών και δημιουργών Ελεύθερου Λογισμικού, Ανοιχτού Περιεχομένου και Τεχνολογιών Ανοιχτής Αρχιτεκτονικής. Ο Οργανισμός Ανοιχτών Τεχνολογιών - ΕΕΛΛΑΚ εκπροσωπεί τα Creative Commons ([wiki.creativecommons.org/Greece](http://wiki.creativecommons.org/Greece)), είναι ιδρυτικό μέλος του COMMUNIA ([www.communia-association.org](http://www.communia-association.org/)), είναι ο ελληνικό κόμβος για το Open Data Institute ([opendatainstitute.org](http://opendatainstitute.org/)), και είναι μέλος του Open Budget Initiative ([internationalbudget.org/what-we-do/major-ibp-initiatives/open-budget-initiative](http://internationalbudget.org/what-we-do/major-ibp-initiatives/open-budget-initiative)).

Επικοινωνία: Έλενα Μπάρκα 210 2209380, info@eellak.gr